cyanic-selkie/wikianc huggingface dataset:
วรรณี เจียรวนนท์ รอสส์
การทำงานทางธุรกิจ
วรรณีทำงานในธนาคารข้ามชาติ Chase Manhattan Bank ในตำแหน่งนักวิเคราะห์ด้านการลงทุน ตั้งแต่ พ.ศ. 2532 - 2534 จากนั้นได้ลาออกแล้วร่วมก่อตั้งบริษัท CL3 Design จำกัด ในฮ่องกง โดยดำเนินธุรกิจเกี่ยวกับการออกแบบทางสถาปัตยกรรมและนวัตกรรม ทั้งในรูปแบบของเครื่องเรือน อาคารสถานที่ทั้งภายในและภายนอก วรรณีร่วมดำเนินธุรกิจในบริษัทดังกล่าวกว่า 8 ปีแล้วจึงเริ่มตั้งต้นทำธุรกิจด้านการศึกษา
ก่อตั้งโรงเรียนนานาชาติคอนคอร์เดียน
หลักสูตรยังมุ่งที่จะขัดเกลานักเรียนให้เห็นคุณค่าของทุกคนและรู้จักช่วยเหลือสังคม มีความเป็นผู้นำที่มีคุณธรรม จริยธรรมและความมุ่งมั่นที่จะเปลี่ยนแปลงโลกให้ดีขึ้น ด้วยการออกแบบหลักสูตรให้ฝึกฝนจิตสาธารณะผ่านการเรียนรู้โดยการปฏิบัติจริง เช่น การออกค่ายอาสาร่วมสร้างโรงเรียนในถิ่นทุรกันดาร การทำกิจกรรมบำเพ็ญประโยชน์ที่บ้านพักคนชรา สถานรับเลี้ยงเด็กกำพร้า ไปจนถึงการปลูกป่า และการให้นักเรียนได้รับผิดชอบชีวิตตนเอง ในขณะเดียวกันก็สามารถอยู่ร่วมกับผู้อื่นอย่างเป็นสุข
การรณรงค์ด้านการศึกษาและการกุศล
วรรณีทำหน้าที่เป็นนักเคลื่อนไหวทางการศึกษามากขึ้นเมื่อเทคโนโลยีสารสนเทศทำให้การเรียนในห้องเรียนไม่เพียงพอ เธอเริ่มรณรงค์ในเวทีต่าง ๆ ทั้งในพื้นที่แบ่งปันความรู้ขนาดใหญ่อย่างมหาวิทยาลัย งานสัมนาระดับประเทศของภาคเอกชน เช่น งาน Creative Talk Conference 2020 จัดโดยบริษัทอสังหาริมทรัพย์อย่าง AP Thailand หรือกิจกรรมระดมความคิดเห็นของหน่วยงานราชการขนาดใหญ่อย่างกระทรวงการพัฒนาสังคมและความมั่นคงของมนุษย์ รวมถึงเวทีระดับนานาชาติของเยาวชนอย่าง Young ASEAN Leaders Policy Initiative (YALPI) ที่จัดโดยนิสิตคณะรัฐศาสตร์และศูนย์อาเซียนศึกษา จุฬาลงกรณ์มหาวิทยาลัย ซึ่งเธอได้ร่วมเสวนากับณัฏฐพล ทีปสุวรรณ รัฐมนตรีว่าการกระทรวงศึกษาธิการ และผู้แทนเยาวชนจากทั่วภูมิภาคเอเชียตะวันออกเฉียงใต้
การรณรงค์ด้านการศึกษาของวรรณียังดำเนินต่อไปยังองค์การระหว่างประเทศสำคัญ ๆ หลายแห่ง เช่น ในเดือนธันวาคม พ.ศ. 2562 วรรณีร่วมได้ร่วมเป็นคณะกรรมการอำนวยการ (Steering Committee) และเป็นผู้พูดหลักในงานสัมนาว่าด้วยการศึกษาโลก หรือ Forum for World Education (FWE) ณ กรุงปารีส, สาธารณรัฐฝรั่งเศส จัดร่วมกับองค์การเพื่อความร่วมมือและการพัฒนาทางเศรษฐกิจ หรือ OECD เธอได้ให้ทัศนะและวิพากษ์ในหลายประเด็นเกี่ยวกับการศึกษา ทั้งหัวข้อกระแสหลักอย่างโรงเรียน หลักสูตร บทบาทสตรีในแวดวงธุรกิจ ไปจนถึงการพัฒนาการศึกษากระแสรอง เช่น การเรียนรู้ตลอดชีวิต
ในเดือนสิงหาคม พ.ศ. 2561 วรรณีเข้าร่วมเป็นผู้พูดหลักในงานเสวนา "พลังสตรี...ขับเคลื่อนเศรษฐกิจและสังคมไทย" ของกระทรวงการพัฒนาสังคมและความมั่นคงของมนุษย์ เธอเน้นย้ำให้เห็นความสำคัญและความสามารถของผู้ประกอบการ นักลงทุนและนักธุรกิจหญิง ที่จะเข้ามามีส่วนพัฒนาเศรษฐกิจและสังคมไทยมากขึ้นอย่างมีนัยสำคัญเมื่อสังคมไทยก้าวเข้าสู่การเป็นสังคมผู้สูงอายุและมีประชากรเพศชายน้อยลง
วรรณีมีส่วนร่วมในการผลักดันให้ธุรกิจครอบครัวสร้างความยั่งยืนผ่านทรัพยากรมนุษย์ ด้วยการสร้างสถานศึกษาที่จะสร้างทักษะ ความชำนาญทางธุรกิจจากการทำงานจริงและเรียนหลักการทฤษฎีไปพร้อม ๆ กันทำให้เกิดรูปแบบการศึกษากึ่งอุดมศึกษากับอาชีวศึกษาที่กำลังถูกนำไปขับเคลื่อนสถาบันการจัดการปัญญาภิวัฒน์ และสถาบันผู้นำเครือเจริญโภคภัณฑ์อยู่ในขณะนี้
ในงาน Forum for World Education (FWE) ณ กรุงปารีส, สาธารณรัฐฝรั่งเศส ซึ่งจัดร่วมกับองค์การเพื่อความร่วมมือและการพัฒนาทางเศรษฐกิจ หรือ OECD วรรณีกล่าวถึงความขัดแย้งทางแนวคิดระหว่างวิธีการดำเนินธุรกิจของกลุ่มธุรกิจขนาดใหญ่ (Conglomerate) ที่มุ่งที่จะลดคู่แข่งในตลาดอยู่เสมอ กับการสร้างสถานที่และระบบการศึกษาที่มุ่งสร้างนักธุรกิจใหม่เข้าสู่ตลาดที่เธอกำลังผลักดันอยู่ว่า เธอเชื่อว่าการแข่งขันเป็นสิ่งที่ดีต่อทุกคนในระบบเศรษฐกิจ ถ้าหากแนวทางการส่งเสริมการศึกษาของเธอจะช่วยส่งเสริมให้เกิดการแข่งขันให้มากขึ้นนั้น ไม่ใช่อุปสรรคหรือเป็นข้อเสียต่อธุรกิจครอบครัวของเธอเลย แต่กลับช่วยผลักดันให้เกิดทุนมนุษย์ที่มีคุณภาพสูงในสังคมอีกมากมาย
โครงการการกุศลด้านการศึกษาที่วรรณีดำเนินการอยู่ในขณะนี้และดำเนินการมาตั้งแต่ก่อตั้งธุรกิจโรงเรียนนานาชาติ คือการให้ทุนการศึกษาแก่บุตรของพนักงานเครือเจริญโภคภัณฑ์ ซึ่งไม่ได้เป็นนักเรียนปัจจุบันของโรงเรียน ให้ได้เข้าเรียนในโรงเรียนนานาชาติของเธอ โดยจะมอบทุนการศึกษาตั้งแต่ระดับชั้นที่ผู้รับทุนเริ่มเข้าศึกษาต่อเนื่องจนจบการศึกษาระดับเทียบเท่ามัธยมศึกษาปีที่ 6 หรือ Grade 12 ในขณะเดียวกันวรรณียังมอบทุนการศึกษาเพื่อเป็นการสนับสนุนแก่นักเรียนปัจจุบันของโรงเรียนที่มีผลการเรียนดี รวมไปถึงนักเรียนที่ทำกิจกรรมอย่างสม่ำเสมอด้วย และเพื่อเป็นการส่งเสริมผู้มีความสามารถให้มุ่งมั่นศึกษาต่อไป วรรณียังมีโครงการมอบทุนการศึกษาให้กับนักเรียนของโรงเรียนและบุคคลทั่วไป ให้เข้าศึกษาต่อในระดับมหาวิทยาลัยอย่างสม่ำเสมอด้วย
วรรณีเป็นกำลังสำคัญในการทำหลักสูตรของโรงเรียนนานาชาติของเธอเอง โดยนักเรียนทุกคนจำเป็นต้องมีส่วนร่วมในกิจกรรมช่วยเหลือสังคมและงานอาสาสมัครจึงจะผ่านมาตรฐานและสามารถจบการศึกษาได้ ด้วยเหตุนี้ทำให้เธอต้องเข้าร่วมกับกิจกรรมการกุศลและช่วยเหลือสังคมร่วมกับนักเรียนอย่างสม่ำเสมอ และยังส่งเสริมให้นักเรียนได้รู้จักการทำงานร่วมกับชุมชนในพื้นที่เป้าหมายที่ตนจะทำงานอาสา ประสานงานขอความช่วยเหลือกับทั้งครอบครัวและเพื่อนร่วมงานด้วยตนเอง วรรณีได้ร่วมฟื้นฟูพื้นที่ป่าเสื่อมโทรมในอุทยานแห่งชาติเขาใหญ่กับนักเรียนของเธอมานานกว่า 8 ปี และคืนพื้นที่ป่าอันสมบูรณ์ไปแล้วกว่า 400 ไร่
รางวัลและความสำเร็จ
วรรณีได้รับรางวัลด้านการพัฒนาธุรกิจและการพัฒนาการศึกษาจากหลายสถาบันทั้งในประเทศไทยและต่างประเทศ อาทิ
อับดีลาคิม อะเดมิ
อับดีลาคิม อะเดมิ (20 ธันวาคม ค.ศ. 1969 – 15 กุมภาพันธ์ ค.ศ. 2018) เป็นนักการเมืองประเทศมาซิโดเนีย สัญชาติแอลบาเนีย เคยดำรงตำแหน่งรัฐมนตรีว่าการกระทรวงศึกษาธิการและวิทยาศาสตร์ รองนายกรัฐมนตรี
RF
RF, Rf, rf อาจหมายถึง
ทเวนตีท์เซนจูรีสตูดิโอส์
บริษัททเวนตีท์เซนจูรีสตูดิโอส์ (หรือรู้จักกันในชื่อเก่า ทเวนตีท์เซนจูรีฟอกซ์ฟิล์มคอร์ปอเรชัน หรือ ทเวนตีท์เซนจูรีฟอกซ์) เป็นสตูดิโอภาพยนตร์สัญชาติอเมริกันและบริษัทในเครือของ เดอะวอลต์ดิสนีย์สตูดิโอส์ แผนกของบริษัทเดอะวอลต์ดิสนีย์ สตูดิโอตั้งอยู่ที่ฟอกซ์สตูดิโอลอตในบริเวณเมืองเซนจูรีในลอสแอนเจลิส
ทเวนตีท์เซนจูรีฟอกซ์เคยเป็นหนึ่งใน "บิกซิกซ์" ของสตูดิโอภาพยนตร์สัญชาติอเมริกันมายาวนานกว่า 83 ปี บริษัทก่อตั้งจากรวมตัวของ ฟอกซ์ฟิล์มคอร์ปอเรชัน และทเวนตีท์เซนจูรีพิกเชอส์ดั้งเดิมในปี ค.ศ. 1935 สตูดิโอถูกซื้อกิจการโดยนิวส์คอร์ปอเรชัน ในปี ค.ศ. 1985 ซึ่งต่อมาก็ได้เปลี่ยนชื่อเป็น ทเวนตีเฟิสต์เซนจูรีฟอกซ์ ในปี ค.ศ. 2013 ดีสนีย์ซื้อทเวนตีท์เซนจูรีฟอกซ์จากการเข้าซื้อกิจการทเวนตีเฟิสต์เซนจูรีฟอกซ์ในปี ค.ศ. 2019 หลังนิวส์คอร์ปประกาศขายสินทรัพย์ ชื่อปัจจุบันของสตูดิโอถูกนำมาใช้เมื่อวันที่ 17 มกราคม ค.ศ. 2020
บริษัทในเครือของ ดิสนีย์
ในวันที่ 14 ธันวาคม 2017 เดอะวอลต์ดิสนีย์ประกาศแผนการเข้าซื้อกิจการทเวนตีเฟิสต์เซนจูรีฟอกซ์ รวมถึงทเวนตีท์เซนจูรีฟอกซ์ ด้วยเงินมูลค่า 52.4 พันล้านเหรียญสหรัฐ, วันที่ 23 พฤษภาคม 2018 มีรายงานว่า คอมคาสต์ กำลังวางแผนที่จะเสนอราคาเกิน และ ดิสนีย์พร้อมจะซื้อด้วยเงินสดทั้งหมดประมาณ 60 พันล้านเหรียญสหรัฐ, วันที่ 13 มิถุนายน คอมคาสต์ ประกาศซื้อทรัพย์สินอย่างเป็นทางการ ด้วยเงินมูลค่า 65 พันล้านเหรียญสหรัฐ และจะซื้อทรัพย์สินฟ็อกซ์ด้วยเงินสด, หนึ่งสัปดาห์ต่อมา ดิสนีย์ตอบโต้ด้วยข้อเสนอเป็นเงิน 71.3 พันล้านเหรียญสหรัฐ
วันที่ 19 กรกฎาคม 2018 คอมคาสต์ ประกาศอย่างเป็นทางการว่า ยกเลิกข้อเสนอราคาในการซื้อทรัพย์สินฟ็อกซ์ เพื่อไปเน้นข้อเสนอราคาในการซื้อ สกาย, วันที่ 27 กรกฎาคม 2018 ผู้ถือหุ้นดิสนีย์และฟ็อกซ์ อนุมัติการควบรวมกิจการระหว่างสองบริษัท แม้ว่าข้อตกลงนี้จะเสร็จสมบูรณ์ในวันที่ 20 มีนาคม 2019, ทเวนตี้ท์เซ็นจูรี่ฟ็อกซ์ จะไม่ย้ายไปอยู่ที่ เดอะวอลต์ดิสนีย์สตูดิโอ ในเบอร์แบงก์, แต่จะต้องคงเป็นอย่างนั้นต่อไป เพราะฟ็อกซ์มีสำนักงานใหญ่อยู่ที่สตูดิโอในเมืองเซ็นจูรี่, ซึ่งปัจจุบันได้เช่าให้กับดิสนีย์ โดย ฟ็อกซ์คอร์ปอเรชั่น, และ ทเวนตี้ท์เฟิสต์เซ็นจูรี่ฟ็อกซ์รับช่วงต่อเป็นเวลาเจ็ดปี, วันที่ 3 กรกฎาคม 2019 ฟ็อกซ์สเตจโปรดักชั่น ถูกย้ายไปที่ ดิสนีย์เธียทริคอลกรุ๊ป และ บวยนาวิสต้าเธียทริคอล ที่ส่วนของผู้บริหารระดับสูงออกไปในเวลานั้น ตอนนี้ดิสนีย์ก็เป็นเจ้าของสิทธิ์สตูดิโอนั่นด้วยเช่นกัน ก่อนการควบรวมกิจการคลังภาพยนตร์
ยกเว้นคลังภาพยนตร์ที่ ฟ็อกซ์ เคยจัดจำหน่ายให้กับสตูดิโออื่นๆ เช่นในปี 2013 ถึง 2017 ดรีมเวิกส์แอนิเมชัน ซึ่งคลังภาพยนตร์ตอนนี้จัดจำหน่ายโดย ยูนิเวอร์แซลพิกเจอส์ และ มูฟวี่โทนนิวส์ คลังภาพยนตร์ข่าวซึ่งเป็นเจ้าของโดย ฟ็อกซ์นิวส์
สกุลบัวสาย
สกุลบัวสาย (water lily) หรือ Nymphaea เป็นพืชน้ำชนิดหนึ่ง มีลำต้นใต้ดินเป็นหัว หรือเหง้า ใบและดอกเกิดจากตาหรือหน่อที่เจริญขึ้นมาที่ผิวน้ำด้วยก้านส่งใบและยอด บางชนิดมีใบใต้น้ำ ใบเป็นใบเดี่ยว มีขอบใบทั้งแบบเรียบ และแบบคลื่น ผิวใบด้านบนเรียบเป็นมัน ด้านล่างมีขนละเอียด หรืออาจจะไม่มขน ดอกเป็นดอกเดี่ยว มีทั้งชนิดที่บานกลางคืน และบานกลางวัน บางชนิดมีกลิ่นหอม มีสีสันหลากหลายแตกต่างกันไป มีชื่อเรียกกันทั่วไปว่า "อุบลชาติ" แบ่งออกเป็น 2 ประเภท คือ อุบลชาติล้มลุก ได้แก่ บัวผัน บัวเผื่อน บัวสาย และจงกลนี ดอกจะชูพ้นน้ำ และขอบใบหยัก และอุบลชาติยืนต้น  ได้แก่ บัวฝรั่ง ดอกจะเป็นรูปถ้วยลอยเหนือผิวน้ำ มีขอบใบเรียบ
การจัดจำแนก
การแบ่งย่อยภายในสกุล Nymphaea:
บูคารี อัดจิ
บูคารี อัดจิ (ค.ศ. 1939 – 4 กรกฎาคม ค.ศ.2018) เป็นนักการเมืองประเทศไนเจอร์ ซึ่งเคยดำรงตำแหน่งนายกรัฐมนตรีประเทศไนเจอร์ ตั้งแต่วันที่ 30 มกราคม ค.ศ. 1996 จนถึงวันที่ 21 ธันวาคม ค.ศ. 1996
มหาอุด
ชื่อวิชาไสยศาสตร์ไทยโบราณ ที่เชื่อว่าสามารถป้องกันอันตรายจากปืนโดยเฉพาะ  กล่าวคือ  ทำให้อาวุธปืนที่ยิงมานั้นมีอันผิดพลาด  ลูกขัดลำกล้อง  กระสุนด้าน  ยิงไม่ออก  อย่างแรงเชื่อว่าสามารถทำให้ถึงกับกระบอกปืนแตกหรือปืนเสียไปเลยก็มี  วิชามหาอุดมีหลายลักษณะ  เช่น  เป็นคาถาสำหรับบริกรรมภาวนา  เรียกว่าคาถามหาอุด  เช่น  อะนิทัสสะนะอัปปะฏิฆา  หรือทำเป็นเครื่องรางพกติดตัวในรูปแบบต่างๆ  เช่น ตะกรุด  ผ้าประเจียด  หรือพระเครื่อง  การทำตะกรุดมหาอุดบางกรณี  ผู้ทำต้องดำลงไปจารอักขระใต้น้ำ  และมีผู้รู้กล่าวอีกว่าวิชานี้ต้องปลุกเสกด้วยธาตุน้ำ  เพราะน้ำเป็นคู่ปรับกับไฟ  ผู้ชำนาญทางกสิณน้ำ  หรืออาโปธาตุ  เชื่อว่าจะสามารถทำวิชามหาอุดได้สำเร็จ  พระเถระที่นับถือกันว่าสำเร็จวิชามหาอุดมีหลายรูป  ที่รู้จักกันดีเช่น  หลวงปู่ศุข เกสโร วัดปากคลองมะขามเฒ่า, หลวงปู่นาค  วัดห้วยจระเข้, หลวงพ่อทา วัดพะเนียงแตก  เป็นต้น.
รายชื่อผู้นำประเทศ พ.ศ. 2562
นี่คือ รายชื่อของผู้นำประเทศของประเทศต่าง ๆ ในปี พ.ศ. 2562
กีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 1,000 เมตร บุคคลชาย
การแข่งขันกีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 1,000 เมตร บุคคลชาย (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 2-3 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เดเอ็ฟเอ็ล-ซูเพอร์คัพ 2013
เดเอ็ฟเอ็ล-ซูเพอร์คัพ ฤดูกาล 2013 เป็นการแข่งขันฟุตบอลซูเปอร์คัพของประเทศเยอรมนี ครั้งที่ 26 และครั้งที่ 3 ภายใต้ชื่อเดเอ็ฟเอ็ล-ซูเพอร์คัพ ซึ่งเป็นการแข่งขันฟุตบอลประจำปีระหว่างผู้ชนะ บุนเดิสลีกา ฤดูกาล 2012–13 โบรุสซีอาดอร์ทมุนท์ พบกับ ผู้ชนะเดเอ็ฟเบ-โพคาล ฤดูกาล 2012–13 บาเยิร์นมิวนิก การแข่งขันจัดชึ้นในวันที่ 27 กรกฎาคม ค.ศ. 2013 ณ สนามเว็สท์ฟาเลินชตาดีอ็อน สนามเหย้าของโบรุสซีอาดอร์ทมุนท์ ในเมืองดอร์ทมุนท์ ประเทศเยอรมนี
มัสยิดโอมาร์ อาลี ไซฟุดดีน
มัสยิดโอมาร์ อาลี ไซฟุดดีน (Masjid Omar Ali Saifuddien, อักษรยาวี: مسجد عمر علي سيف الدين) เป็นมัสยิดในบันดาร์เซอรีเบอกาวัน เมืองหลวงของประเทศบรูไน ซึ่งถูกตั้งชื่อตามพระนามของสุลต่านโอมาร์ อาลี ไซฟุดดีนที่ 3 สุลต่านองค์ที่ 28 ของบรูไน ผู้ทรงริเริ่มการก่อสร้างนี้
มัสยิดนี้มีรูปแบบสถาปัตยกรรมโมกุลและมาเลย์ และออกแบบโดยรูโดลโฟ นอลลี (Rudolfo Nolli) ตามรายงานของ เดอะบรูไนไทมส์ ในวันที่ 6 พฤษภาคม ค.ศ.2007 ไว้ว่า:
ลักษณะ
โดมหลักของมัสยิดปกคลุมด้วยทอง. ตัวมัสยิดสูง 52 เมตร (171 ฟุต). ตัวหอมินาเรตหลักมีรูปแบบสถาปัตยกรรมผสมระหว่างสถาปัตยกรรมสมัยฟื้นฟูศิลปวิทยากับอิตาลี
บริเวณภายในของมัสยิดมีหน้าต่างกระจกสี, ซุ้มประตู, โดม และเสาหินอ่อน. วัสดุเกือบทั้งหมดนำมาจากต่างประเทศ เช่น: หินอ่อนจากอิตาลี, หินแกรนิตจากเซี่ยงไฮ้, โคมระย้าจากอังกฤษ และพรมจากซาอุดีอาระเบีย.
โจว ฮุ่ยหมิ่น
โจว ฮุ่ยหมิ่น (周慧敏, พินอิน: Zhōu Huìmǐn) หรือในชื่อภาษาอังกฤษ วิเวียน โจว (Vivian Chow) นักแสดงและนักร้องที่มีชื่อเสียงโด่งดังของฮ่องกงในช่วงปี 1990 แฟนคลับของเธอและสื่อต่างขนานนามเธอว่า “ดรุณีหยก” (玉女掌門人) วิเวียนเข้าสู่วงการการแสดงครั้งแรกเมื่อปี 1988 และแม้ว่าเธอจะมีชื่อเสียงมากขึ้นเรื่อยๆ แต่ตลอดมาเธอยังคงความถ่อมตนไว้อย่างเสอมตนเสมอปลาย เป็นที่น่าเสียดาย สิ่งที่มาพร้อมกับชื่อเสียงคือพวกปาปารัสซี่ ที่มักคอยรุกรานความเป็นส่วนตัวของเธอ วิเวียนไม่สามารถรับมือกับสถานการณ์เช่นนี้ได้ ทำให้มีช่วงเวลาหนึ่งที่เธอปิดตัวเองจากสื่อทุกชนิด หลังจากคอนเสิร์ตในปี 1994 วิเวียนตระหนักว่า สิ่งสำคัญที่สุดสำหรับเธอคือชีวิตที่เป็นส่วนตัว ไม่ใช่ชื่อเสียงหรือความรุ่งเรืองแต่อย่างใด ดังนั้นเธอจึงบอกลาวงการบันเทิงฮ่องกง และอพยพไปอยู่เมืองแวนคูเวอร์ ประเทศแคนาดา พร้อมกับ หนีเจิ้น คนรักในปลายปี 1997 หลังออกจากวงการบันเทิง โจวฮุ่ยหมิ่นทุ่มเทเวลาให้กับการวาดภาพ งานเขียน และสนุ้กเกอร์ โดยภาพวาดของเธอหลายภาพได้รับรางวัล และในปี 2004 งานเขียน "Bengal Cat" (我的貓兒子周慧豹) เกี่ยวกับแมว สัตว์เลี้ยงแสนรักของเธอ ก็ออกวางจำหน่ายและได้รับการตอบรับอย่างท่วมท้นในฮ่องกง นอกจากนี้ ทั้งวิเวียนและหนีเจิ้น ซึ่งเป็นสมาชิกสมาคมสนุ้กเกอร์ฮ่องกง ยังเป็นตัวแทนฮ่องกงไปแข่งขันบ่อยครั้ง อย่างไรก็ตาม เมื่อปีที่แล้ว วิเวียน และ หนีเจิ้น ได้ตัดสินใจกลับมาแสวงหาความก้าวหน้าที่ฮ่องกง โดยเธอเริ่มรับงานโฆษณา และเป็นพรีเซนเตอร์ผลิตภัณฑ์ต่างๆ อีกครั้ง ขณะที่หนีเจิ้นออกหนังสือ เป็นพิธีกร และเปิดร้านขายโต๊ะปิงปอง ซึ่งการงานของทั้งคู่กำลังไปได้สวย และล่าสุดเมื่อปลายเดือนที่แล้ว วันที่ 25-27 พ.ค. โจวฮุ่ยหมิ่นได้หวนคืนเวทีอีกครั้งในคอนเสิร์ตรอบพิเศษที่ชื่อว่า “Back For You” ที่ฮ่องกงโคลีเซียม เพื่อระดมทุนให้แก่คลินิกสัตว์ที่ไม่หวังผลกำไรของฮ่องกง ถึงกระนั้นก็ตาม โจวฮุ่ยหมิ่นยังคงปฏิเสธการคืนวงการบันเทิงอย่างเต็มตัว สำหรับความสำเร็จในอาชีพการงานของโจวฮุ่ยหมิ่นไม่ใช่เกิดขึ้นในชั่วข้ามคืน เธอต้องทำงานอย่างหนักและฝ่าฟันอุปสรรคนานับประการกว่าจะมายืนอยู่ ณ จุดนี้
สตีฟ คูเปอร์ (ผู้จัดการทีมฟุตบอล)
คูเปอร์เริ่มต้นอาชีพโค้ชของเขาที่อะคาเดมี่ของ เร็กซ์แฮม ในขณะที่ยังเล่นในตำแหน่งกองหลังในลีกฟุตบอลเวลส์ เขาย้ายไป ลิเวอร์พูล ในปี ค.ศ. 2008 และได้รับแต่งตั้งให้เป็นผู้จัดการอะคาเดมี่ของพวกเขาในปี ค.ศ. 2011 คูเปอร์เข้าร่วมวางระบบทีมเยาวชนของอังกฤษในปี ค.ศ. 2014 โดยเริ่มฝึกสอนทีม U16 ก่อนที่จะชนะการแข่งขัน FIFA U-17 World Cup ปี 2017 กับทีม U17 เขากลายเป็นหัวหน้าผู้ฝึกสอนของสวอนซีซิตี้ในปี ค.ศ. 2019 และนอตทิงแฮมฟอเรสต์ในปี ค.ศ. 2021
ชีวิตวัยเด็ก
คูเปอร์เกิดเมื่อวันที่ 10 ธันวาคม ค.ศ. 1979 ในเมืองพอนตีพริด ประเทศเวลส์ เขาเป็นบุตรชายของ คีธ คูเปอร์ อดีตผู้ตัดสินฟุตบอลชาวเวลส์ ในวัยเด็ก คูเปอร์ เล่นฟุตบอลใน Rhondda Leagues และเป็นกองเชียร์ของสโมสร ลิเวอร์พูล
มอนเทล วอนเทเวียส พอร์เตอร์
แฮสแซน แฮมิน แอสแซด (Hassan Hamin Assad) ชื่อเกิด อัลวิน เบิร์ก จูเนียร์ (Alvin Burke Jr.) เกิด 28 ตุลาคม ค.ศ. 1973 เป็นนักมวยปล้ำอาชีพและอดีตนักฟุตบอลชาวอเมริกันที่เคยปล้ำให้กับWWE, TNA และนิวเจแปนโปรเรสต์ลิง(NJPW) ภายใต้ชื่อ มอนเทล วอนเทเวียส พอร์เตอร์ (Montel Vontavious Porter) เรียกโดยย่อว่า เอ็มวีพี (MVP) อดีตแชมป์ยูเอส, แชมป์แท็กทีม WWE และแชมป์อินเตอร์คอนติเนนทัล IWGPคนแรก
ค่าคงตัวจักรวาล
ในการศึกษาจักรวาลวิทยา ค่าคงตัวจักรวาล (Cosmological constant; มักเขียนย่อด้วยอักษรกรีกตัวใหญ่ แลมบ์ดา: Λ) คือค่าคงตัวที่นำเสนอโดย อัลเบิร์ต ไอน์สไตน์ เพื่อปรับปรุงทฤษฎีสัมพัทธภาพทั่วไปของเขาเองให้สามารถได้ผลสอดคล้องกับแบบจำลองเอกภพสถิตที่ไอน์สไตน์เชื่อ ในภายหลังไอน์สไตน์ก็ละทิ้งแนวคิดนี้ไปหลังจากมีผลสังเกตการณ์การเคลื่อนไปทางแดง ของ เอ็ดวิน ฮับเบิล ซึ่งบ่งชี้ว่าเอกภพไม่ได้มีสภาวะสถิตหรือหยุดนิ่งกับที่ แต่เอกภพกำลังขยายตัว อย่างไรก็ดี การค้นพบ ความเร่งของจักรวาล (cosmic acceleration) ในช่วงคริสต์ทศวรรษ 1990 ได้รื้อฟื้นความสนใจเกี่ยวกับค่าคงตัวจักรวาลขึ้นมาใหม่
เกว๊ก เล็ง เบ่ง
เกว๊ก เล็ง เบ่ง หรือ กัว ลิ่งหมิง  เกิดเมื่อปี ค.ศ. 1941 เป็นนักธุรกิจชาวสิงคโปร์ ประธานบริษัทฮองเหลียงกรุ๊ป ที่ทำธุรกิจหลากหลาย ไม่ว่าจะเป็นการเงิน การผลิต การขนส่งสินค้า อสังหาริมทรัพย์ และการพัฒนาโครงสร้างพื้นฐาน นิตยสารฟอบส์ประเมินว่าเขามีมูลค่าทรัพย์สินสุทธิราวๆ 3.4 พันล้านดอลลาร์สหรัฐ เป็นบุคคลที่รวยอันดับต้นๆของสิงคโปร์
ประวัติ
เกว๊ก ฮง ปึ้ง บิดาเป็นชาวจีนอพยพมาจากมณฑลฝูเจี้ยน ประเทศจีนและตั้งบริษัทฮองเหลียงที่สิงคโปร์ เกว๊ก เล็ง เบ่ง เติบโตและศึกษาต่อสาขานิติศาสตร์ที่ลอนดอน แต่สุดท้ายตัดสินใจกลับมาช่วยธุรกิจของครอบครัวเมื่อต้นทศวรรษที่ 1960
เกว๊กขึ้นเป็นประธานของบริษัทในปี ค.ศ. 1990 ก่อนจะพาบริษัทเติบโตจนมีชื่อเสียงระดับนานาชาติ ปัจจุบันเป็นเจ้าของเครือบริษัทย่อยอีกว่า 300 บริษัท โดยในจำนวนนี้มีบริษัทที่จดทะเบียนในตลาดหลักทรัพย์แล้ว 12 บริษัท
เกว๊กเป็นประธานของบริษัทซิตี้เดเวลอปเมนต์จำกัด ผู้พัฒนาอสังหาริมทรัพย์และโรงแรมข้ามชาติ มีกิจการใน 20 ประเทศในเอเชีย ยุโรป อเมริกาเหนือ และออสเตรเลีย มีบริษัทย่อยอีกว่า 250 บริษัท นอกจากนี้ เกว๊กยังเป็นประธานของโรงแรมมิลเลนเนียมแอนด์คอปโทร์น (M&C) เครือโรงแรมที่จดทะเบียนในตลาดหลักทรัพย์ลอนดอน เจ้าของโรงแรมชั้นนำทั่วโลกกว่า 120 แห่งใน 19 ประเทศ รวมถึงในภูเก็ต ประเทศไทย
ชีวิตส่วนตัว
เกว๊กแต่งงานกับเซซิเลีย ก๊อก มีบุตรชายด้วยกันสองคนคือ เชอร์มาน ประธานเจ้าหน้าที่บริหารของบริษัทตั้งแต่เดือนมกราคม ค.ศ. 2018 และคิงส์ตัน นักลงทุนเอกชน
คงกระพัน
คงกระพัน เป็นความเชื่อทางไสยศาสตร์อย่างหนึ่ง สันนิษฐานว่ามีที่มาจากคำว่า "กระบัล" ในภาษามลายู แปลว่า "คงทนต่อศัสตราวุธ" ดังที่มีสำนวนว่า "อยู่ยงคงกระพันฟันแทงไม่เข้า" วิชาคงกระพันชาตรีจึงหมายถึง "วิชาที่ทำให้ร่างกายสามารถทนทานต่อคมอาวุธทั้งหลายได้" สมัยโบราณเป็นวิชาที่ชายไทยเล่าเรียนกันมาก เนื่องจากต้องมีหน้าที่เป็นทหารออกรบป้องกันราชอาณาจักร และการรบในสมัยโบราณเป็นการรบแบบประชิดตัว จึงจำเป็นต้องเล่าเรียนคาถาอาคมที่จะช่วยปกป้องตนเองให้ปลอดภัยจากคมหอกคมดาบ ความเชื่อเรื่องอยู่ยงคงกระพันของไทยโบราณมีหลายวิธี อาทิ พกพาเครื่องราง บริกรรมคาถาอาคม สักยันต์ เสกอาหารกิน เสกน้ำมันทาตัว เป็นต้น
คงกระพันจะต่างจากชาตรี กล่าวคือ คงกระพันจะเป็นการทำให้เนื้อหนังร่างกายคงทนต่ออาวุธตลอดจนวัตถุต่างๆ ที่มาทำร้าย แต่หากอาวุธนั้นมีอันตรายมากหรือมีน้ำหนักมากก็อาจทำให้เจ็บปวดสาหัสหรืออวัยวะภายในบอบช้ำได้ ส่วนชาตรีจะเป็นวิชาที่ป้องกันคมอาวุธด้วย และทำให้ผู้ถูกทำร้ายไม่รู้สึกเจ็บปวดแต่อย่างใด เป็นวิชาที่ทำให้ตัวเบาและวัตถุสิ่งของที่มากระทบตัวเบาไปหมด แม้เป็นของแข็งอย่างหินทุ่มมาทำร้ายก็เชื่อว่าจะรู้สึกเหมือนถูกทุบด้วยหมอนนุ่นเท่านั้น วิชาในหมวดชาตรีที่รู้จักกันดีคือ วิชาเก้าเฮ ของสำนักวัดพระญาติการาม อยุธยา ซึ่งใช้นิ้วมือชักยันต์ลงไปบนส่วนต่างๆ ของร่างกาย วิชาในหมวดเดียวกับคงกระพันคือ ชาตรี แคล้วคลาด และ มหาอุด ซึ่งเป็นการใช้อำนาจทางจิตในวิธีต่างๆ เพื่อป้องกันอันตรายจากศัสตราวุธ
ผู้ศึกษาเล่าเรียนวิชาอยู่ยงคงกระพัน จะต้องปฏิบัติตนตามข้อห้ามของวิชาที่ได้รับการสั่งสอนมาอย่างเคร่งครัด เป็นต้นว่า ต้องสวดมนต์ไหว้พระรำลึกคุณพระรัตนตรัยเป็นนิตย์ ต้องหมั่นปลุกตัวด้วยคาถาสม่ำเสมอ ห้ามผิดลูกเมียเขา ห้ามมุดลอดในที่ไม่สมควร ห้ามถ่มน้ำลายลงที่สกปรก ห้ามด่าบุพการี บางทีก็ห้ามกินอาหารหลายชนิด เช่น หัวปลี บวบ น้ำเต้า ห้ามกินของเหลือเดน ห้ามกินของงานศพ ห้ามเปิดปากเวลาถ่ายหนักถ่ายเบา ฯลฯ กล่าวโดยสรุปคือต้องถือศีล สำรวมกาย วาจา ใจ และต้องปฏิบัติสมาธิภาวนาอีกด้วย ในอดีตผู้ที่เชื่อ และเล่าเรียนคาถาอาคมมักถือปฏิบัติอย่างเคร่งครัด เนื่องจากเชื่อว่าหากปฏิบัติไม่ได้ความอยู่ยงคงกระพันจะเสื่อมคลายไป ปัจจุบันความเชื่อเช่นนี้ก็ยังพอมีปรากฏให้เห็นอยู่บ้าง
โลกทั้งใบให้นายคนเดียว
โลกทั้งใบให้นายคนเดียว (Romantic Blue) ภาพยนตร์เรื่องแรกของค่าย อาร์เอส.ฟิล์ม โดยเป็นลำดับที่สองของ บริษัท อาร์.เอส. โปรโมชั่น 1992 จำกัด (เรื่องแรกคือ รองต๊ะแล่บแปล๊บ เมื่อ พ.ศ. 2535) แนวโรแมนติก-ดราม่า-แอกชัน
เข้าฉายครั้งแรกวันที่ 16 มิถุนายน พ.ศ. 2538 และสามารถคว้ารางวัลตุ๊กตาทองมาได้ ก็เข้าฉายอีกครั้งในวันที่ 22 ธันวาคม พ.ศ. 2538 โดยสามารถทำรายได้ตลอดการฉายไปกว่า 55 ล้านบาท และเคยทำสถิติภาพยนตร์ไทยที่ทำรายได้สูงสุดตลอดกาลมาแล้ว แล้วยังเป็นภาพยนตร์ไทยเรื่องแรก ๆ ที่ใส่ระบบเสียงดอลบีดิจิทัล 5.1 มาในฟิล์มภาพยนตร์
เรื่องย่อ
ไม้ (สมชาย เข็มกลัด) และ เม่น (ปราโมทย์ แสงศร) สองพี่น้องที่หลงรักผู้หญิงคนเดียวกันอย่าง ป้อน (สุทธิดา เกษมสันต์ ณ อยุธยา) แต่เนื่องจากฐานะครอบครัวของไม้กับเม่น กำลังประสบปัญหากับค่ารักษาพยาบาลของพ่อ (รุจน์ รณภพ) ทำให้ไม้ต้องเข้าร่วมแก๊งขโมยรถของ โต (สุรศักดิ์ วงษ์ไทย)  ตามคำแนะนำของ โบ้  (อรุณ ภาวิไล) แต่หลังจากนั้นไม้ก็ต้องสูญเสียพ่อ และเม่นก็รับรู้ความจริงถึงความสัมพันธ์ของไม้กับป้อน จนไม้ต้องเจอปัญหาต่าง ๆ เข้ามามากมาย รวมถึงการถูกตามล่าของโต ไม้จึงต้องสะสางปัญหาต่าง ๆ ของเขา รวมถึงความรักระหว่างคนรอบข้างเขาอีกด้วย
โลกทั้งใบให้นายคนเดียว เดอะซีรีส์
โลกทั้งใบให้นายคนเดียว ถูกนำมาสร้างใหม่อีกครั้งหนึ่งในรูปแบบละครโทรทัศน์ โดยใช้ชื่อ โลกทั้งใบให้นายคนเดียว เดอะซีรีส์ (Romantic Blue The Series)  ออกอากาศทุกวันเสาร์ - อาทิตย์ เวลา 21.40 น. ออกอากาศครั้งแรกเมื่อวันที่ 12 ธันวาคม พ.ศ. 2563 ทางช่อง 8 หรือรับชนออนไลน์ทางแอปพลิเคชัน iQIYI (อ้ายฉีอี้) นำแสดงโดย ฐิติวัฒน์ ฤทธิ์ประเสริฐ, ปราชญา เรืองโรจน์ และ ทิพนารี วีรวัฒโนดม กำกับการแสดงโดย องอาจ สิงห์ลำพอง
เทศมณฑลเหมียวลี่
เทศมณฑลเหมียวลี่ (พินอินจีนกลาง: miáo lì xiàn; พักฟ้าซื้อฮากกา: Mèu-li̍t-yen; เป่อ่วยจีฮกเกี้ยน: Biâu-le̍k-koān หรือ Miâu-le̍k-koān) เป็นเทศมณฑลหนึ่งทางด้านตะวันตกของสาธารณรัฐจีน (ไต้หวัน) มีอาณาเขตทางทิศเหนือติดกับเทศมณฑลซินจู๋และนครซินจู๋ ทิศใต้ติดกับนครไถจง และทิศตะวันตกติดกับช่องแคบไต้หวัน ตามการแบ่งภูมิภาคของสภาการพัฒนาแห่งชาติ เหมียวลี่จัดเป็นเทศมณฑลในภาคกลางของไต้หวัน ในขณะที่สำนักพยากรณ์อากาศกลาง จัดให้เป็นเทศมณฑลในภาคเหนือของไต้หวัน เทศมณฑลเหมียวลี่มีเมืองหลวงชื่อ นครเหมียวลี่ ซึ่งอาจถือได้ว่าเป็น "เมืองภูเขา"
เขตการปกครอง
เทศมณฑลเหมียวลี่แบ่งออกเป็น 2 นคร, 5 เมือง, 10 ตำบล และ 1 ตำบลชนพื้นเมืองภูเขา เทศมณฑลเหมียวลี่มีจำนวนเมืองมากที่สุดเป็นอันดับสองรองจากเทศมณฑลจางฮว่า มีนครเหมียวลี่เป็นเมืองหลวง ซึ่งเป็นที่ตั้งขององค์การบริหารเทศมณฑลเหมียวลี่ และสภานครเหมียวลี่ ผู้ดำรงตำแหน่งผู้ว่าการเทศมณฑลเหมียวลี่คนปัจจุบัน คือ สวี เย่าชาง สังกัดพรรคก๊กมินตั๋ง
สีที่แสดงในตารางบ่งบอกถึงสถานะความเป็นภาษากลางของภาษาฮากกาในแต่ละเขตการปกครอง นอกจากนี้ หนานจวางและไท่อาน ก็เป็นพื้นที่ชนพื้นเมืองของชาวอตายัลด้วย
ส. ธรรมยศ
'''ส. ธรรมยศ (11 กรกฎาคม พ.ศ. 2457 - 15 พฤษภาคม พ.ศ. 2495) ครู นักเขียน นักปรัชญาและนักเขียนเรื่องราวเกี่ยวกับประวัติศาสตร์ นามจริง แสน ธรรมยศ''' เกิดที่ตำบลปงพระเนตช้าง ลำปาง ในตระกูล ณ ลำปาง มีพี่สาวชื่อจันทร์สม
ประวัติ
แสน ธรรมยศ  เกิดเมื่อวันเสาร์ที่ 11 กรกฎาคม พ.ศ. 2457 ณ ตำบลปงพระเนตรช้าง จังหวัดลำปาง (ปัจจุบันยังปรากฏชื่อ ตรอกปงพระเนตรช้าง ที่เชื่อมระหว่างถนนทิพย์ช้าง กับ ถนนตลาดเก่า ใกล้กับสำนักงานไปรษณีย์ลำปาง) สำเร็จการศึกษาจากโรงเรียนบุญวาทย์วิทยาลัย โรงเรียนเคนเน็ตแม็คเคนซี และไปศึกษาต่อที่โรงเรียนเทพศิรินทร์ พระนคร จนมีโอกาสไปเรียนมหาวิทยาลัยเอี๋ยง จั้ง ทั่น ที่ฮานอย เวียดนาม
แสน ผู้อายุสั้น (ด้วยวัยเพียง 38ปี) เกิดในยุคที่ประเทศกำลังก้าวสู่ยุคใหม่ จากยุคบุกเบิกของรถไฟ(สายเหนือมาถึงลำปางเมื่อ พ.ศ. 2459) อยู่ในกระแสการเปลี่ยนแปลงการปกครอง และยังมีประสบการณ์ได้ร่ำเรียนปรัชญาจาก เวียดนามอีกต่างหาก จึงมีหัวคิดที่ก้าวหน้า ชอบถกเถียง วิพากษ์วิจารณ์ มีความสามารถเป็นนักปรัชญา นักเขียน นักปาฐกถา แสน ธรรมยศ ซึ่งได้พบหากับ น.ส.อำพัน ไชยวรศิลป์ (เจ้าของนามปากกา อ.ไชยวรศิลป์) ด้วยความสนิทสนม แล้วใช้ชีวิตอยู่ร่วมกันอยู่นาน จนถึงวาระสุดท้ายของชีวิต โดยมิได้แต่งงานเป็นคู่สมรสด้วยกัน
การทำงาน
นอกจากนั้น แสน ธรรมยศยังเคยเป็นผู้แทนหนังสือพิมพ์ ประชาธิปไตย จากประเทศไทย กลับมาเมืองไทยเมื่อปี พ.ศ. 2478 เคยบวชเป็นภิกษุ แต่ไม่ได้แต่งงาน หลังกลับมาอยู่เมืองไทย เริ่มต้นอาชีพครูที่โรงเรียนสตรีจุลนาคของเจ้าพระยาธรรมศักดิ์มนตรี
แสน ธรรมยศยังเคยเป็นบรรณาธิการนิตยสารโยนก ของสมาคมชาวเหนือ เขียนเรื่องสั้นไว้ประมาณ 40 เล่ม สารคดี และวิชาปรัชญาอีกหลายเล่ม เขียน บทนำแห่งปรัชญาศาสตร์ หนา 289 หน้า เมื่ออายุได้ 26 ปี เขียน พระเจ้ากรุงสยาม หนาร่วม  800 หน้า ขณะที่ป่วย นอนอยู่ที่โรงพยาบาล
ผลงานเขียน
ด้านปรัชญา
ด้านประวัติศาสตร์
ด้านศิลปวรรณคดี
เรื่องสั้น
เรื่องประเภทอื่น ๆ
เหตุโจมตีในดาร์ฟูร์ พ.ศ. 2563
'''เหตุโจมตีในดาร์ฟูร์ พ.ศ. 2563''' เป็นเหตุกราดยิงเกิดขึ้นสามครั้งในเดือนกรกฎาคม พ.ศ. 2563 ในเมืองดาร์ฟูร์, ประเทศซูดาน คณะผู้นำของซูดานและสหภาพภารกิจรักษาสันติภาพผสมระหว่างสหประชาชาติและสหภาพแอฟริกันในดาร์ฟูร์ (UNAMID) มีความต้องการในการจัดการในเรื่องของปัญหาที่ดินการเกษตรจากเกษตรกรที่ไม่ใช่ชาวอาหรับ อาทิ เกษตรกรชาวมาซาลิต และเกษตรกรชาวเบดูอิน ซึ่งทางการเชื่อว่ากลุ่มนี้เป็นผู้โจมตี
12 กรกฎาคม
มีผู้เสียชีวิตอย่างน้อย 9 ราย และบาดเจ็บ 20 ราย ในระหว่างการประท้วง โดยถูกกองกำลังไม่ทราบนามขี่รถจักรยานยนต์ อูฐ และม้ามาโจมตีด้วยอาวุธสงคราม ในเขตฟาตาบอนอ ทางเหนือของดาร์ฟูร์ หลังจากนั้น รัฐบาลจึงได้ประกาศสภาวะฉุกเฉินในทุกเมืองของประเทศ พยานได้เล่าว่ากองกำลังไม่ทราบนามใช้อาวุธปืนเบาและหนัก พร้อมทั้งยังปล้นสะดมตลาดภายในเมืองภายหลังจากการเลิกตรึงกำลังของกองกำลังตำรวจ
24 กรกฎาคม
มือปืนได้โจมตีในหมู้บ้านทางตอนใต้ของดาร์ฟูร์ เหตุโจมตีส่งผลให้มีผู้เสียชีวิตอย่างน้อย 20 ราย และผู้บาดเจ็บ 22 ราย ในนั้นพบว่ามีเด็ก หลังจากนั้น นายกรัฐมนตรี อับดุลลา ฮัมด็อก ได้ให้ความมั่นใจกับเกษตรกรที่จะสามารถกลับไปทำไร่ทำนาต่อได้ โดยยืนยันว่า จะส่งกองกำลังไป "เพื่อปกป้องประชาชนในช่วงฤดูทางเกษตร" กองกำลังเหล่านี้ได้กระจายไปทั้งดาร์ฟูร์โดยเป็นของกำลังทหารและกำลังตำรวจ
25-26 กรกฎาคม
มีเหตุกราดยิงในทางตะวันตกของดาร์ฟูร์ โดยมีมือปืน 500 ราย บุกโจมตีหมู่บ้านมาสเตรี ซึ่งเป็นชุมชนของชาวมาซาลิตมีผู้เสียชีวิตกว่า 60 ราย โดยหมู่บ้านมาสเตรีติดอยู่กับชายแดนของประเทศชาด สหประชาชาติได้แถลงการณ์ว่า มีผู้บาดเจ็บกว่า 60 รายจากการโจมตี โดยผู้ก่อเหตุยังได้เผาหมู่บ้านพร้อมกับปล้นสะดมด้วย โดยสหประชาชาติได้กล่าวว่า "เป็นหนึ่งในเหตุการณ์ความมั่นคงล่าสุดที่ได้รับรายงานภายในช่วงสัปดาห์" โดยมีชุมชมภายในทางตะวันตกของดาร์ฟูร์ถูกโจมตีมาแล้วเจ็ดครั้ง ตั้งแต่วันที่ 19 กรกฎาคม สหประชาชาติเสนอแนวทางในการแก้ปัญหาในเรื่องของกรรมสิทธิ์ โดยในช่วงต้นคริสต์ทศวรรษ 2000 พื้นที่ในภูมิภาคนี้เป็นพื้นที่รกร้าง ในช่วงไม่กี่ปีมีกลุ่มที่พยายามทวงสิทธิ์ภายในพื้นที่ จากเหตุการณ์ ไม่มีการออกมาว่าเป็นฝีมือของกลุ่มใด
เป๋าตุง
เป๋าตุง เป็นรายการเกมโชว์สำหรับประชาชนโดยเป็นรายการของบริษัท ลักษ์ 666 จำกัดโดยออกอากาศทุกวันอาทิตย์เวลา 15.30 น. ทางสถานีโทรทัศน์ไอทีวี และได้กลับมาฉายอีกครั้งทางช่อง สาระแน แชนแนล โดยสโลแกนของรายการคือ แก่นความคิด คือ เผลอแล้วรวย เผลอสิเผลอ ใครๆ ก็อยากเป๋าตุง เผลอสิเผลอ
รอบหาชาวบ้าน
ในช่วงแรกในการหาผู้เข้าแข่งขันโดยการหาผู้เข้าแข่งขันจะมี 2 ประเภทคือ
ทั้งนี้เมื่อหาผู้เข้าแข่งขันทั้ง 2 แล้วจะให้เลือกแผ่นป้ายโดยให้ผู้เข้าแข่งขันเลือกแผ่นป้ายโดยแผ่นป้ายซึ่งแผ่นป้ายจะมีเงินรางวัลต่างๆโดยผู้เข้าแข่งขันเลือกแผ่นป้ายโดยเปิดป้ายเงินรางวัลตามแผ่นป้ายทีเลือก
โดยในยุคแรกจะมีแผ่นป้ายทั้งหมด 10 แผ่นป้าย โดยแบ่งเป็น เป๋าตุง 8 แผ่นป้าย และ เป๋าแตก 2 แผ่นป้าย ถ้าเปิดเจอเป๋าตุงก็จะได้เงินรางวัล 5,000 บาท แต่ถ้าได้เป๋าแตกก็จะได้แค่ 1,500 บาท
ต่อมาได้ลดแผ่นป้ายเหลือแค่ 5 แผ่นป้าย โดยมี เป๋าตุง 3 แผ่นป้าย และ เป๋าแตก 2 แผ่นป้าย ถ้าเปิดเจอเป๋าตุงก็จะได้เงินรางวัล 5,000 บาท แต่ถ้าได้เป๋าแตกก็จะได้แค่ 1,500 บาท
และยุคสุดท้ายได้ลดแผ่นป้ายเหลือแค่ 2 แผ่นป้าย โดยมี เป๋าตุง และ เป๋าแตก อย่างละป้าย ถ้าเปิดเจอเป๋าตุงก็จะได้เงินรางวัล 5,000 บาท แต่ถ้าได้เป๋าแตกก็จะได้แค่ 1,500 บาท
รอบ Jackpot
โดยในการเล่นเกมนั้นผู้เข้าแข่งขันทั้งสองเข้าไปในห้องที่ทางรายการจัดไว้เป็นเรื่องราวโดยให้ผู้เข้าแข่งขันเล่นตามบทบาทสมมุติขึ้นมาซึ่งในแต่ละห้องนั้นจะเป็นห้องที่เหมือนกันโดยก่อนที่จะเล่นเกมพิธีกรได้ตั้งโจทย์ทั้ง 5 ซึ่งโจทย์นั้นจะเป็นเงินรางวัลโจทย์ละ 10,000-50,000 บาท และโจทย์ทางลัดซึ่งโจทย์ทางลัดจะเป็นแจ็คพอตโดยรางวัลแจ็กพอตคือคอนโดซึ่งโจทย์ทั้ง 6 นั้นพิธีกรบอกให้ผู้ชมในห้องส่งและทางโทรทัศน์ แต่ว่าผู้เข้าแข่งขันเล่นไม่ตรงโจทย์ที่กำหนดจะได้รับเงินรางวัล 20 บาท ทั้งนี้ผู้เข้าแข่งขันเข้าไปในห้องโดยมีเวลาให้เล่นถึง 5 นาทีซึ่งในห้องที่ผู้เข้าแข่งขันที่เล่นตามบทบาทนั้นจะมีทีมงานไปอยู่ในห้องด้วยซึ่งทีมงานนั้นทำหน้าที่ใบ้ในการทำโจทย์ที่มีเงินรางวัลแต่ถ้าผู้เข้าแข่งขันทำโจทย์ทางลัดนั้นจะมีเสียงสัญญาณซึ่งให้หยุดเกมลงและได้แจ็กพอตรางวัลพิเศษแต่ถ้าหมดเวลาพิธีกรจะเฉลยโจทย์ที่ผู้เข้าแข่งขันไม่ได้ทำและผู้เข้าแข่งขันจะได้เงินรางวัลตามที่เล่นบทบาทได้
ในยุคต่อมาได้ยกเลิกของรางวัลแจ็คพอตคอนโด เป็นการเล่นเกมแข่งกันเพื่อสะสมเงินรางวัล โดยผู้เข้าแข่งขันจะต้องเล่นบทบาทสมมุติให้ตรงโจทย์ก็จะได้โจทย์ละ 1,000-5,000 บาท แต่ยังคงมีโจทย์ทางลัดอยู่เหมือนเดิมซึ่งมีผลทำให้สามารถเข้าไปเล่นในรอบแจ็คพอตได้เลย และผู้เข้าแข่งขันท่านไหนสะสมเงินรางวัลทั้ง 2 รอบได้เยอะกว่าก็จะได้เล่นในรอบแจ็คพอตไป
รอบ Jackpot (ยุคสอง)
ผู้เข้าแข่งขันที่ชนะจากรอบที่แล้วจะต้องเลือกหนูนา 1 ตัวจากทั้งหมด 3 ตัว โดยในรอบนี้ของรางวัลจะประกอบไปด้วย รถจักรยานยนต์ / เครื่องใช้ไฟฟ้า / รถจักรยาน / ชุดทีวีพร้อมโฮมเธียเตอร์ / กล้องถ่ายรูปดิจิตอล / เครื่องเล่น DVD / ตู้เย็น / เครื่องซักผ้า / โทรศัพท์มือถือ / และไมโครเวฟ เมื่อเลือกได้แล้วจะต้องลุ้นกับหนูที่เลือกไว้ให้เข้าช่องของรางวัล และของรางวัลในช่องก็จะเป็นของผู้เข้าแข่งขันทันที
434 ฮังกาเรีย
434 ฮังกาเรีย เป็นดาวเคราะห์น้อยที่อยู่ในแถบดาวเคราะห์น้อยหลัก จัดเป็นดาวเคราะห์น้อยประเภท E (คือมีค่าสัมประสิทธิ์การสะท้อนแสงสูง) ชื่อของดาวเคราะห์น้อยดวงนี้ใช้เป็นชื่อตระกูลดาวเคราะห์น้อยฮังกาเรีย ซึ่งเป็นกลุ่มของดาวเคราะห์น้อยที่มีวงโคจรต่ำกว่าช่องว่างเคิร์กวูด 1:4 ห่างออกมาจากแกนกลางของแถบหลัก
แมกซ์ วูล์ฟ แห่งมหาวิทยาลัยไฮเดลเบิร์ก เป็นผู้ค้นพบดาวเคราะห์น้อยดวงนี้เมื่อวันที่ 11 กันยาย ค.ศ. 1898 ชื่อของดาวเคราะห์น้อยตั้งตามสถานที่จัดประชุมทางดาราศาสตร์ในปี ค.ศ. 1898 ที่กรุงบูดาเปสต์ ประเทศฮังการี
พอลิคีไทด์
สารประกอบพอลิคีไทด์ (polyketide) เป็นกลุ่มของสารประกอบเคมีที่เกิดขึ้นเองในธรรมชาติ (natural product) สามารถพบได้ทั้งใน พืช รา และ แบคทีเรีย สารประกอบพอลิคีไทด์นั้นเป็นสารประกอบที่มีหมู่คาร์บอนนิลหลายหมู่ในโมเลกุล ได้รับความสนใจค้นคว้าเนื่องจากสารประกอบจำพวกนี้มีคุณสมบัติทางชีวภาพหลายประการ อย่างเช่น มีคุณสมบัติในการฆ่าเชื้อโรค และต่อต้านเนื้องอก สารประกอบพอลิคีไทด์ที่พบในธรรมชาติสามารถแบ่งได้เป็น 1. สารประกอบจำพวก อะโรมาติก (aromatics) 2. สารประกอบจำพวก แมคโครีด (macrolides) 3. ลารประกอบจำพวก พอลิอีเธอร์ (polyethers) และ 4. สารประกอบจำพวก พอลิอีนน์ (polyenes)
กระบวนการสังเคราะห์ในธรรมชาติ
สารประกอบพอลิคีไทด์ที่พบในธรรมชาตสังเคราะห์ขึ้นจากอนุพันธ์ของโคเอมไซม์เอ (coenzyme A, CoA) อย่างเช่น มาโลนิลโคเอ (malonyl-CoA) เมทิลมาโลนิลโคเอ (methylmalonyl-CoA) โดยปฏิกิริยาการควบแน่นแบบเคเซนน์ (Claisen condensation) โดยเอมไซม์ที่ถูกเรียกว่า พอลิคีไทด์ซินเทส (Polyketide synthase, PKS) อนุพันธ์ของโคเอมไซม์เอที่ถูกใช้ในการสังเคราะห์สารประกอบพอลิคีไทด์นั้นถูกเปลี่ยนมาจากสารประกอบต่างๆภายในเซลล์ เช่น คาร์โบไฮเดรต,กรดไขมัน,กรดคาร์บอกซิล,และกรดอะมิโน
ยุทธนาวีที่มิดเวย์
ยุทธนาวีมิดเวย์ (Battle of Midway, ミッドウェー海戦) เป็นยุทธนาวีที่สำคัญที่สุดในแนวรบด้านมหาสมุทรแปซิฟิก ในช่วงสงครามโลกครั้งที่สอง ระหว่างวันที่ 4 - 7 มิถุนายน พ.ศ. 2485 ประมาณหนึ่งเดือนหลังยุทธนาวีทะเลคอรัล และประมาณหกเดือนหลังจากญี่ปุ่นโจมตีเพิร์ลฮาร์เบอร์ กองทัพเรือสหรัฐอเมริกาได้รับชัยชนะอย่างเด็ดขาด จากการต่อต้านการโจมตีของกองทัพเรือจักรวรรดิญี่ปุ่นที่มิดเวย์อะทอลล์ และเป็นการคาดโทษ ความเสียหายที่ไม่อาจแก้ไขได้ของกองเรือรบญี่ปุ่น จอห์น คีแกนได้เรียกมันว่า"ที่สุดของความประหลาดใจและเด็ดเดี่ยวอย่างคาดไม่ถึง ในประวัติศาสตร์ของการทำสงครามกองทัพเรือ" ยุทธนาวีนี้เคยเป็นการพ่ายแพ้ที่เลวร้ายที่สุดของกองทัพเรือญี่ปุ่นในระยะ 350 หลา
ภายหลังยุทธนาวีทั้งสอง กองเรือสหรัฐอเมริกาในมหาสมุทรแปซิฟิกเสียหายอย่างหนัก กองทัพญี่ปุ่นจึงคิดเข้าโจมตีมิดเวย์อะทอลล์ เพื่อเป็นการปิดช่องโหว่ในแนวป้องกันทั่วมหาสมุทรแปซิฟิกของญี่ปุ่น และเป็นฐานในปฏิบัติการสำหรับแผนขั้นต่อไป รวมไปถึงการทำลายเรือบรรทุกเครื่องบินของอเมริกาที่ยังคงเหลืออยู่ในมหาสมุทรแปซิฟิก แต่เนื่องจากสหรัฐอเมริกาสามารถถอดรหัสลับของกองทัพเรือญี่ปุ่นได้เมื่อปลายเดือนพฤษภาคม สหรัฐอเมริกาจึงสามารถเตรียมการป้องกันและจัดวางกำลังพล จนสามารถทำลายกองทัพเรือของญี่ปุ่นได้ ยุทธนาวีมิดเวย์ถือเป็นจุดเปลี่ยนที่สำคัญที่ทำให้สหรัฐอเมริกากลับมาชิงความได้เปรียบในยุทธบริเวณมหาสมุทรแปซิฟิกเริ่มเป็นฝ่ายรุกโจมตีกองทัพเรือญี่ปุ่นจนจบสงคราม
ดาวเคราะห์น้อยตระกูลฮังการี
ดาวเคราะห์น้อยตระกูลฮังการี (Hungaria asteroids) เป็นกลุ่มของดาวเคราะห์น้อยในแถบหลักซึ่งโคจรรอบดวงอาทิตย์ที่ระยะห่างระหว่าง 1.78 และ 2.0 หน่วยดาราศาสตร์ ดาวเคราะห์น้อยกลุ่มนี้มีค่าความเยื้องศูนย์กลางของวงโคจรค่อนข้างต่ำ (ต่ำกว่า 0.18) มีค่าความเอียงวงโคจร ระหว่าง 16 ถึง 34 องศา และมีคาบการโคจรประมาณ 2.5 ปี ดาวเคราะห์น้อยกลุ่มนี้มีการสั่นพ้องของวงโคจรกับดาวพฤหัสบดีที่ 9:2 และกับดาวอังคารที่ 3:2 ชื่อของตระกูลดาวเคราะห์น้อยกลุ่มนี้ตั้งตามชื่อดาวเคราะห์น้อยสมาชิกดวงที่ใหญ่ที่สุดในกลุ่ม คือ 434 ฮังกาเรีย ถือเป็นกลุ่มดาวเคราะห์น้อยที่หนาแน่นมากที่สุดในบริเวณด้านใน ในแถบวงโคจรต่ำกว่าช่องว่างเคิร์กวูด 4:1
คาลบี้
คาลบี้ (カルビー株式会社 (Karubī Kabushikigaisha)) เป็นบริษัทใหญ่สัญชาติญี่ปุ่นผู้ผลิตอาหารและขนมขบเคี้ยว ก่อตั้งขึ้นเมื่อ 30 เมษายน 1949 ที่เมืองฮิโรชิมะ ในสหรัฐอเมริกาคาลบี้ได้ผลิตขนมยอดนิยมหลักคือ ข้าวเกรียบกุ้ง "คัปปะ เอบิเซ็ง" (ในประเทศไทยจำหน่ายภายใต้ยี่ห้อ “เอบิเซน”) และขนมถั่วลันเตา "ซะยะ-เอ็นโด" (ในประเทศไทยจำหน่ายภายใต้ยี่ห้อ “บันบัน“) เมื่อวันที่ 18 กันยายน 2007 ขนมขบเคี้ยวของคาลบี้เป็นที่นิยมมากในเอเชียและสหรัฐอเมริกา สำนักงานใหญ่ตั้งอยู่ที่อาคารมารูโนอูจิ ทรัสท์ ทาวเวอร์เมน ในมารูโนอูจิ เขตชิโยดะ โตเกียว
ชื่อของคาลบี้ (Calbee) นั้นมาจากคำว่า “Cal” ซึ่งแทนแคลเซียม และ “Bee” ซึ่งแทนอักษร บี ในวิตามินบี 1 คือธาตุอาหารสำคัญสองชนิด ปรัชญาองค์กรคือ “เก็บเกี่ยวของขวัญจากธรรมชาติเพื่อนำรสชาติพร้อมความสนุกสนาน และให้เป็นส่วนหนึ่งของไลฟ์สไตล์เพื่อสุขภาพ” ("We are committed to harnessing nature's gifts, to bringing taste and fun, and to contributing to healthy life styles.")
ในประเทศไทย
ในประเทศไทย คาลบี้ดำเนินงานภายใต้ชื่อจดทะเบียน คาลบี้ธนาวัธน์ จำกัด ชื่อย่อ “CTC” โดยเป็นบริษัทร่วมทุนระหว่าง Calbee Foods Co., ltd. ประเทศญี่ปุ่น และบริษัทธนาวัธน์ อุตสาหกรรม จำกัด ประเทศไทย ได้ก่อตั้งขึ้นเมื่อวันที่ 15 มกราคม พ.ศ. 2523 ในประเทศไทยมีผลิตภัณฑ์ขนมขบเคี้ยวที่วางจำหน่าย เช่น ข้าวเกรียบกุ้ง ยี่ห้อ “คาลบี้”, มันฝรั่งแท่ง ยี่ห้อ “แจ๊กซ์” และขนมขบเคี้ยวถั่วลันเตา ยี่ห้อ “บันบัน”
จันจิรา จันทร์โฉม
ดร.​จันจิรา จันทร์โฉม ชื่อเล่น ลูกจัน (เกิดวันที่ 17 มกราคม พ.ศ. 2526) มิสไทยแลนด์ยูนิเวิร์สประจำปี 2545 เป็นตัวแทนประเทศไทยเข้าร่วมประกวดมิสยูนิเวิร์ส 2002 ที่ ปวยร์โตรีโก
กีฬาเรือแคนูในโอลิมปิกฤดูร้อน 2020 – คายัค 2 ฝีพาย สปรินท์ 500 เมตร บุคคลหญิง
การแข่งขันกีฬาเรือแคนูในโอลิมปิกฤดูร้อน 2020 – คายัค 2 ฝีพาย สปรินท์ 500 เมตร บุคคลหญิง (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 2-3 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เดนนิส อากิยามะ
เดนนิส อากิยามะ (28 พฤษภาคม ค.ศ. 1952 – 28 มิถุนายน ค.ศ. 2018)  เป็นนักแสดงลูกครึ่งญี่ปุ่น-แคนาดา เกิดที่เมืองโทรอนโต,รัฐออนแทรีโอ,ประเทศแคนาดา เริ่มแสดงภาพยนตร์ตั้งแต่ปี ค.ศ. 1987
แมรี ซอเมอร์วิลล์
แมรี ซอเมอร์วิลล์ เป็นสตรีชาวสก็อตที่เป็นนักวิทยาศาสตร์ นักเขียน และผู้เชี่ยวชาญหลายศาสตร์ ได้เรียนวิชาคณิตศาสตร์และดาราศาสตร์ ก่อนที่จะได้รับเลือกตั้งให้เป็นสมาชิกราชบัณฑิตดาราศาสตร์พร้อมกันกับแครอไลน์ เฮอร์เชล เมื่อ ค.ศ. 1835
การเรียนรู้แบบมีผู้สอน
การเรียนรู้แบบมีผู้สอน (supervised learning)เป็นรูปแบบการเรียนรูปแบบหนึ่งของการเรียนรู้ของเครื่องที่จับคู่ระหว่างข้อมูลนำเข้าและข้อมูลส่งออกตามพื้นฐานตัวอย่าง การทำงานอ้างอิงจากข้อมูลสอน (training data) ซึ่งประกอบด้วยชุดข้อมูลตัวอย่าง
การเรียนรู้แบบมีผู้สอนเป็นเทคนิคการเรียนรู้ของเครื่องซึ่งสร้างฟังก์ชันจากข้อมูลสอน (training data) ข้อมูลสอนประกอบด้วยวัตถุเข้า (มักจะเป็น เวกเตอร์) และผลที่ต้องการ ผลจากการเรียนรู้จะเป็นฟังก์ชันที่อาจจะให้ค่าต่อเนื่อง (จะเรียกวิธีการว่า การถดถอย -- regression) หรือ ใช้ทำนายประเภทของวัตถุ (เรียกว่า การแบ่งประเภท -- classification) ภารกิจของเครื่องเรียนรู้แบบมีผู้สอนคือการทำนายค่าของฟังก์ชันจากวัตถุเข้าที่ถูกต้องโดยใช้ตัวอย่างสอนจำนวนน้อย (training examples -- คู่ของข้อมูลเข้าและผลที่เป็นเป้าหมาย) โดยเครื่องเรียนรู้จะต้องวางนัยทั่วไป (generalize) จากข้อมูลที่มีอยู่ไปยังกรณีที่ไม่เคยพบอย่างมีเหตุผล (ดู inductive bias)
การแก้ปัญหาการเรียนรู้แบบมีผู้สอน (เช่น การเรียนรู้เพื่อรู้จำลายมือ) มีขั้นตอนต่าง ๆ ที่ต้องพิจารณา ได้แก่
หนิงหน่อง เพชรพิณทอง
หนิงหน่อง เพชรพิณทอง เป็นนักแสดงตลกในวงดนตรีเพชรพิณทอง เป็นศิลปินตลกหมอลำชาวจังหวัดหนองบัวลำภู มีชื่อเสียงจากการเล่นตลกในการแสดงสดของวงดนตรีเพชรพิณทอง ได้รับการยกย่องจากมหาวิทยาลัยขอนแก่นให้เป็น "ศิลปินมรดกอีสาน" เมื่อปี พ.ศ. 2550
ประวัติ
หนิงหน่อง เพชรพิณทอง มีชื่อจริงว่า นายสุดใจ เที่ยงตรงกิจ เกิดวันอาทิตย์ที่ 14 ธันวาคม พ.ศ. 2492 ที่บ้านหนองสะพัง ตำบลหนองบัวใต้ อำเภอโนนสัง จังหวัดอุดรธานี (ปัจจุบันขึ้นกับอำเภอศรีบุญเรือง จังหวัดหนองบัวลำภู) จบการศึกษาระดับประถมศึกษาปีที่ 4 ต้องหยุดเรียนไปเนื่องจากฐานะทางบ้านค่อนข้างยากจน หลังจากนั้นหนิงหน่องได้ก้าวสู่เส้นทางศิลปินหมอลำหมู่ ทำนองขอนแก่น คณะบรรจงศิลป์ อำเภอเมืองขอนแก่น โดยได้รับบทเป็นพระเอกและบทอื่นๆ ในวรรณกรรมอีสานเรื่อง “ท้าวแสนโฮง” รวมระยะเวลาในการเป็นหมอลำประมาณ 10 ปี
หนิงหน่องได้รับเชิดชูเกียรติเป็นศิลปินมรดกอีสาน สาขาศิลปะการแสดง (ตลกอีสาน) ประจำปี พ.ศ. 2550 จากมหาวิทยาลัยขอนแก่น
หนิงหน่อง เพชรพิณทองสมรสกับนางนุสนา (ชื่อเดิม : นุสรา) เที่ยงตรงกิจ (เกิดเมื่อ พ.ศ. 2500) มีลูกสาวก็คือ ฉัตรแก้ว เที่ยงตรงกิจ สมรสกับสามีที่ใช้นามสกุล แสนภักดี
บั้นปลายชีวิต
หนิงหน่องมีโรคประจำตัวหลายโรค เช่น โรคเกาต์ รูมาตอยด์ และความดันโลหิตสูง ซึ่งเป็นมาตั้งแต่ครั้งยังร่วมงานกับวงเพชรพิณทอง ในปี พ.ศ. 2540 หนิงหน่องได้ล้มลงหน้าเวทีการแสดงสดเนื่องจากป่วยเป็นโรคนิ่วในถุงน้ำดี ต้องนำตัวส่งโรงพยาบาลราชพฤกษ์ จังหวัดขอนแก่น เพื่อทำการผ่าตัดเป็นการด่วน หลังการผ่าตัดได้ 7 วัน แผลผ่าตัดเกิดการติดเชื้อและฉีกขาด ทำให้น้ำดีที่ค้างอยู่ไหลท่วมอวัยวะภายใน จึงต้องทำการผ่าตัดซ้ำเพื่อล้างอวัยวะภายในทั้งหมด เมื่อฟื้นขึ้นมาปรากฏว่าหนิงหน่องมีปัญหาเรื่องความจำเลอะเลือน ทำให้ไม่สามารถกลับไปเล่นตลกดังเดิม​ได้อีก จึงต้องลาออกจากวงเพื่อไปรักษาตัวเองอย่างจริงจัง
ในปี พ.ศ. 2544 หนิงหน่องมีอาการไตไม่ทำงาน ความดันโลหิตสูง และน้ำท่วมปอด ทางครอบครัวได้พาไปพบแพทย์ที่โรงพยาบาลราชพฤกษ์และทำการรักษาตัวอย่างต่อเนื่อง และตั้งแต่ปี พ.ศ. 2558 เป็นต้นมา หนิงหน่องต้องฟอกไตเดือนละ 2 ครั้ง ทั้ง ๆ ที่มีฐานะยากจน ไม่มีเงินรักษา จนมีอาการติดเชื้อในกระแสโลหิต และโลหิตเป็นพิษ ทำให้ไม่ตอบสนองต่อการฟอกไต และได้เสียชีวิตอย่างสงบเมื่อวันที่ 20 มิถุนายน พ.ศ. 2560 ที่โรงพยาบาลราชพฤกษ์ จังหวัดขอนแก่น ด้วยอาการไตวายเรื้อรัง สิริรวมอายุได้ 67 ปี
ผลงานที่สร้างชื่อเสียง
ผลงานที่สร้างชื่อเสียง ประกอบด้วยแสดงสดตลกเพชรพิณทอง,หนิงหน่องม่วนสนุก,ลูกทุ่งหนิงหน่อง(อีสานสำราญศิลป์) มีผลงานอื่น ๆ มากกว่า 50 ชุด อาทิ
นอกจากนี้ยังมีผลงานร้องเพลงบันทึกแผ่นเสียงจำนวนหนึ่ง ดังนี้
ก๊วก คูน ฮอง
ประวัติ
ก๊วกเกิดเมื่อปี ค.ศ. 1949 ที่หมู่บ้านเมอร์ซิงริมชายทะเลในรัฐยะโฮร์ ประเทศมาเลเซีย เป็นบุตรคนที่สองของ ก๊วก ฮ็อก สวี และตัน เส็ก เหม็ง บิดาของเขาเป็นลูกพี่ลูกน้องกับโรเบิร์ต ก๊วก มหาเศรษฐีชาวมาเลเซีย บิดาของก๊วกเป็นชาวจีนอพยพมาจากฟูโฉว ทางตอนใต้ของจีนตั้งแต่อายุ 18 และตั้งรกรากที่เมอร์ซิง เปิดร้านค้าขายผลิตภัณฑ์อาหารกับทางชายฝั่งตะวันออกของคาบสมุทรมลายู
ก๊วกศึกษาระดับต้นที่โรงเรียนศรีเมอร์ซิง โรงเรียนเซนต์สตีเฟน และอิงลิชคอลเลจ และจบการศึกษาระดับปริญญาตรีด้านบริหารธุรกิจจากมหาวิทยาลัยแห่งชาติสิงคโปร์ (NUS) จากนั้นเริ่มต้นอาชีพด้วยการค้าน้ำมันทำอาหารและธัญพืชของเครือบริษัทก๊วก เติบโตขึ้นเป็นผู้อำนวยการจัดการของบริษัทได้ พัฒนาศูนย์กลั่นน้ำมันทำอาหาร Pasir Gudang ที่ยะโฮร์ และต่อมาได้เปิดโรงงานที่จีน
ในปี ค.ศ. 1991 ก๊วกได้ลาออกจากบริษัทเพื่อตั้งบริษัทวิลมาร์ร่วมกับมาร์ทัว ซิโทรุส โดยใช้เงินทุน 2 ล้านดอลลาร์สิงคโปร์จากการจำนองบ้านของครอบครัว จากนั้นได้ทุนเพิ่มเติมจากบริษัทก๊วกฮ็อกสวีและลูก บริษัทร่วมทุนที่ผู้เป็นบิดาได้ตั้งขึ้น บริษัทวิลมาร์เติบโตขึ้นอย่างรวดเร็วจากการขายนอกประเทศ ประกอบกับความเฟื่องฟูจากการปลูกต้นปาล์มที่เกาะสุมาตราในอินโดนีเซียและการตั้งโรงงานกลั่นน้ำมันปาล์มในอินโดนีเซีย ต่อมาเมื่อขยายกิจการไปยังจีนและร่วมทุนกับอดานีกรุ๊ปจากอินเดีย บริษัทจึงกลายเป็นผู้นำในตลาดน้ำมันทำอาหารของเอเชีย
ในปี ค.ศ. 2006 วิลมาร์อินเตอร์แนชันนัล จดทะเบียนในตลาดหลักทรัพย์สิงคโปร์และเปิดขายหุ้นแก่สาธารณชนครั้งแรก (IPO) มีมูลค่าการตลาดสูงถึง 2.38 พันล้านดอลลาร์สิงคโปร์ จากนั้นได้เจรจากับโรเบิร์ต ก๊วก ผู้มีศักดิ์เป็นลุงในการรวมธุรกิจน้ำมันทำอาหาร จำหน่าย และปลูกต้นน้ำมันปาล์มเข้าเป็นส่วนหนึ่งของวิลมาร์ แลกกับหุ้นร้อยละ 31 คืนให้กับลุง การรวมกิจการครั้งนี้ทำให้วิลมาร์เติบโตขึ้นไปอีกภายใต้ความเป็นหนึ่งเดียวกับก๊วกกรุ๊ป
สโมสรฟุตบอลขอนแก่นในฤดูกาล 2561
สโมสรฟุตบอลจังหวัดขอนแก่นในฤดูกาล 2561 เป็นฤดูกาลที่ 8 ของ ขอนแก่น เอฟซี ใน ไทยลีก 2. ฤดูกาลนี้ขอนแก่น เอฟซีได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
มหาวิทยาลัยมัลติมีเดีย
มหาวิทยาลัยมัลติมีเดีย (Multimedia University) เป็นมหาวิทยาลัยเอกชนแห่งแรกของประเทศมาเลเซีย มหาวิทยาลัยมีสองวิทยาเขต ที่หนึ่งในเมืองเทคโนโลยี ไซเบอร์จายา (ส่วนหนึ่งของโครงการมัลติมีเดียซูเปอร์คอร์ริดอร์) และอีกที่ในมะละกา ทั้งสองวิทยาเขตอยู่ห่างกันประมาณ 150 กม. โดยทางหลวงเส้นเหนือ-ใต้
เดิมมหาวิทยาลัยแห่งนี้ชื่อ มหาวิทยาลัยโทรคมนาคม (University Telekom) โดยวิทยาเขตมะละกาก่อตั้งขึ้นเมื่อ ค.ศ. 1997 โดยบริษัท Telekom Malaysia Berhad ซึ่งเป็นบริษัทโทรคมนาคมที่ใหญ่ที่สุดในประเทศมาเลเซีย
สาขาที่เปิดสอนได้แก่ วิศวกรรมศาสตร์ เทคโนโลยี สารสนเทศ การจัดการ ธุรกิจ กฎหมาย และพหุสื่อสร้างสรรค์ ปัจจุบันมีนักศึกษาประมาณ 21,000 คน
เจ้าหญิงมารีแห่งปรัสเซีย (ค.ศ. 1855–1888)
เจ้าหญิงมารีแห่งปรัสเซีย (Princess Marie of Prussia) ประสูติเมื่อวันที่ 14 กันยายน ค.ศ. 1855 เป็นพระธิดาพระองค์ใหญ๋ใน เจ้าชายฟรีดริช คาร์ลแห่งปรัสเซีย (ค.ศ. 1828-1885) และ เจ้าหญิงมารี แอนน์แห่งอันฮัลท์-เดสเซา ทรงเป็นเจ้าหญิงแห่งปรัสเซียโดยประสูติ เป็นพระราชปนัดดาใน พระเจ้าฟรีดริช วิลเฮ็ล์มที่ 3 แห่งปรัสเซีย พระบิดาของพระองค์ทรงงานด้านการทหารและมียศเป็น นายพล นั้นทำให้ชีวิตของพระองค์สุขสบายด้วยมีรายได้จากฐานะเจ้าและรายได้เงินเดือนของพระบิดา ดังคำกล่าวที่ว่า
และด้วยพระมารดาของพระองค์เป็นพระขนิษฐาใน เจ้าชายเฟรเดอริกที่ 1 ดยุกแห่งอันฮัลท์ ทำให้พระองค์กลายเป็นเจ้าหญิงที่มีผู้รักใคร่มากมาย เนื่องจากพระจริยวัตรที่งดงาม ดังคำกล่าวของพระมาตุลา
พระฐานะของครอบครัวพระองค์จัดว่าร่ำรวยมหาศาล ว่ากันว่า หากนำทรัพย์สมบัติของพระบิดามาบริจาคทั้งหมด จะสามารถทำให้คนประมาณ 5 หมื่นคน เป็นเศรษฐีขึ้นมาทันที และหากจะขนถ่ายทรัพย์สิน จะต้องใช้เรือใหญ่จำนวน 50 ลำเลยทีเดียว
เสกสมรส
พระองค์ทรงเสกสมรสครั้งแรกกับ เจ้าชายเฮนรีแห่งเนเธอร์แลนด์ (ค.ศ. 1820–1879) เมื่อวันที่ 9 พฤษภาคม ค.ศ. 1878 พระชายารับพระราชทานพระอิสริยยศเป็น เฮอร์รอยัลไฮนีส เจ้าหญิงเฮนรีแห่งเนเธอร์แลนด์ พระชายา แต่ไม่มีพระบุตรร่วมกัน หลังจากนั้นพระสวามีก็สิ้นพระชนม์ลงด้วยพระโรคหัด หลังจากนั้นอีก 6 ปีถัดมา พระองค์ทรงเสกสมรสใหม่กับ เจ้าชายอัลเบิร์ตซัคเซิน-อัลเทินบวร์ค เมื่อวันที่ 6 พฤษภาคม ค.ศ. 1885 รับพระราชทานพระอิสริยยศ เจ้าหญิงอัลเบิร์ตแห่งซัคเซิน-อัลเทินบวร์ค พระชายา มีพระธิดา 2 พระองค์คือ
เจ้าหญิงมารีแห่งปรัสเซีย สิ้นพระชนม์ลงเมื่อวันที่ 20 มิถุนายน ค.ศ. 1888 สิริพระชันษา 32 ปี อันเป็นผลมาจากการมีพระประสูติกาลพระธิดาพระองค์เล็กและทรงป่วยโรคไข้หลังคลอด แต่พระธิดาพระองค์เล็ก ทรงปลอดภัยดี
กกคมบาง
กกคมบาง (ชื่อวิทยาศาสตร์: Scleria sumatrensis) เป็นพืชใบเลี้ยงเดี่ยวอยู่ในวงศ์กก เป็นพืชจำพวกไม้ล้มลุกอายุขัยหลายฤดู มีเหง้าแข็ง ลำต้นเป็นสามเหลี่ยม มีสันคมสากคาย สูงตั้งแต่ 1-3 เมตร ใบของกกคมบางเป็นรูปแถบยาว 15-30 เซนติเมตร แผ่นใบเป็นสามร่อง ดอกเป็นแบบช่อแยกแขนง ยาว 15-30 เซนติเมตร ช่อดอกย่อยแยกเพศ ดอกเพศเมียรูปไข่ยาว 3.5-4 มิลลิเมตร ช่อดอกเพศผู้รูปหอกยาว 3.5-4 มิลลิเมตร ปลายแหลมมีเกสรเพศผู้จำนวน 3 อัน ผลของกกคมบางมีสีเทา ลักษณะกลมหรือค่อนข้างกลม เมื่อแก่แล้วเปลี่ยนเป็นสีดำ มีแผ่นแข็งรูปถ้วยยาวประมาณครึ่งหนึ่งของผล
กกคมบางแพร่พันธุ์ในแถบเอเชียใต้ บริเวณประเทศอินเดีย ศรีลังกา แถบเอเชียตะวันออกเฉียงใต้ ในประเทศมาเลเซีย อินโดนีเซีย ภาคใต้ของไทย ไปจนถึงประเทศออสเตรเลีย พบมากในที่โล่งชายน้ำ
กกคมบางเรียกกันในจังหวัดนราธิวาสว่า หญ้าคมบาง แต่ในจังหวัดประจวบคีรีขันธ์ กกคมบาง เป็นชื่อท้องถิ่นของกกสามเหลี่ยมใหญ่
อะคิพิม็อกซ์
อะคิพิม็อกซ์ (Acipimox) (ชื่อการค้า Olbetam ในยุโรป) เป็นยาลดระดับไขมันในกระแสเลือดกลุ่มอนุพันธ์ของไนอะซิน (niacin derivative) มีสูตรโครงสร้างคล้ายกับไนอะซิน แต่ยาไม่ถูกเปลี่ยนแปลงในร่างกาย จึงอยู่ในกระแสเลือดได้นาน และถูกขับออกจากร่างกายได้ช้า จึงสามารถออกฤทธิ์ได้ยาวนาน การใช้ยาในขนาดต่ำจึงมีประสิทธิภาพมากพอในการรักษาและอาการไม่พึงประสงค์ที่เกิดขึ้นนั้นพบว่าเกิดขึ้นได้น้อยกว่าไนอะซิน อย่างไรก็ตาม ปัจจุบันยังไม่เป็นที่ทราบแน่ชัดถึงขนาดอะพิคิม็อกซ์ที่เหมาะสมและมีประสิทธิภาพในการรักษาเทียบเท่ากับไนอะซิน
กลไกการออกฤทธิ์
อะคิพิม็อกซ์ออกฤทธิ์ยับยั้งกระบวนการการสร้างไตรกลีเซอไรด์ของตับและลดการหลั่งไลโปโปรตีนคอเลสเตอรอลชนิดความหนาแน่นต่ำมาก (Very low-density lipoprotein cholesterol; VLDL-C) ซึ่งจะส่งผลโดยอ้อมทำให้ไลโปโปรตีนคอเลสเตอรอลชนิดความหนาแน่นต่ำ (Low-density lipoprotein cholesterol; LDL-C) ลดลงและมีการเพิ่มขึ้นของไลโปโปรตีนคอเลสเตอรอลชนิดความหนาแน่นสูง (High-density lipoprotein cholesterol; HDL-C) ได้ในที่สุด  การใช้อะคิพิม็อกซ์ในระยะยาวมีความสัมพันธ์กับการลดของของอัตราการตาย แต่อาการข้างเคียงที่เกิดจากอะคิพิม็อกซ์ซึ่งเกิดขึ้นได้บ่อยถือเป็นข้อจำกัดหนึ่งของการใช้ยานี้ในทางคลินิก ซึ่งอาการไม่พึงประสงค์เหล่านั้น ได้แก่ อาการผิวหนังแดง ร้อนวูวาบ (flushing) ซึ่งมีความสัมพันธ์กับระดับของโพรสตาแกลนดิน (prostaglandin D2) ในร่างกาย, ใจสั่น (palpitation), และไม่สบายท้อง (gastrointestinal disturbances) โดยอาการผิวหนังร้อนแดงอาจสามารถลดความรุนแรงลงได้โดยการรับประทานแอสไพริน (aspirin) ก่อนการรับประทานอะคิพิม็อกซ์ประมาณ 20-30 นาที ทั้งนี้ การรับประทานอะคิพิม็อกซ์ในขนาดสูงอาจทำให้เกิดความผิดปกติของตับ, ระดับน้ำตาลในเลือดสูงกว่าปกติ, และทำให้เกิดอาการของโรคเกาต์ได้
งี้นิ้ม
งี้นิ้ม เป็นตัวละครในนวนิยายกำลังภายในของกิมย้ง เรื่องกระบี่เย้ยยุทธจักร เธอเป็นแม่ชีแห่งสำนักเห็งซัว เป็นลูกสาวของหลวงจีนปุกก่าย มีจิตใจอ่อนโยน แม้จะเป็นแม่ชีแต่นางก็เผลอมีความรักให้กับเหล็งฮู้ชง ตลอดเวลานางจึงคอยเป็นห่วงเป็นใยเหล็งฮู้ชงเสมอ ความรักของนางเป็นความรักที่น่ายกย่องโดยแม้ ไม่จำเป็นต้องได้ครอบครอง แค่ขอให้เขามีความสุขเท่านั้น
การเรียนรู้ของเครื่อง
การเรียนรู้ของเครื่องพัฒนามาจากการศึกษาการรู้จำแบบ เกี่ยวข้องกับการศึกษาและการสร้างอัลกอริทึมที่สามารถเรียนรู้ข้อมูลและทำนายข้อมูลได้ อัลกอริทึมนั้นจะทำงานโดยอาศัยโมเดลที่สร้างมาจากชุดข้อมูลตัวอย่างขาเข้าเพื่อการทำนายหรือตัดสินใจในภายหลัง แทนที่จะทำงานตามลำดับของคำสั่งโปรแกรมคอมพิวเตอร์ การเรียนรู้ของเครื่องมีเกี่ยวข้องอย่างมากกับสถิติศาสตร์ เนื่องจากทั้งสองสาขาศึกษาการวิเคราะห์ข้อมูลเพื่อการทำนายเช่นกัน นอกจากนี้ยังมีความสัมพันธ์กับสาขาการหาค่าเหมาะที่สุดในทางคณิตศาสตร์ที่แงของวิธีการ ทฤษฎี และการประยุกต์ใช้ การเรียนรู้ของเครื่องสามารถนำไปประยุกต์ใช้งานได้หลากหมาย ไม่ว่าจะเป็นการกรองอีเมล์ขยะ การรู้จำตัวอักษร เครื่องมือค้นหา และคอมพิวเตอร์วิทัศน์
ภาพรวม
อาเธอร์ ซามูเอล นักวิทยาศาสตร์คอมพิวเตอร์ชาวอเมริกันได้ให้นิยามของการเรียนรู้ของเครื่องจักรไว้ในปี ค.ศ. 1959 ว่า "เป็นสาขาที่ให้คอมพิวเตอร์มีความสามารถในการเรียนรู้โดยไม่ต้องโปรแกรมให้ชัดเจน"
ทอม เอ็ม. มิตเชลล์ ได้ขยายนิยามอย่างเป็นทางการกว้าง ๆ ไว้ว่า "เราจะเรียกคอมพิวเตอร์โปรแกรมว่าได้เรียนรู้จากประสบการณ์ E เพื่อทำงาน T ได้โดยมีประสิทธิผล P เมื่อโปรแกรมนั้นสามารถทำงาน T ที่วัดผลด้วย P แล้วพัฒนาขึ้นจากประสบการณ์ E" คำนิยามนี้เป็นข้อจำกัดความที่มีชื่อเสียงเพราะเป็นการนิยามการเรียนรู้ของเครื่องจักรในแง่ของการดำเนินการมากกว่าในแง่ของความรู้สึกนึกคิด เปรียบเทียบคือ เป็นการเปลี่ยนคำถามของแอลัน ทัวริงที่เคยถามว่า "เครื่องจักรคิดได้หรือไม่" เป็นคำถามที่ว่า "เครื่องจักรจะทำงานที่พวกเราทำได้หรือไม่"
ประวัติและความสัมพันธ์กับสาขาอื่น
อย่างไรก็ตาม นักวิจัยในสายปัญญาประดิษฐ์ยุคต่อมาเริ่มหันมาให้ความสำคัญกับตรรกศาสตร์และใช้วิธีการทางการแทนความรู้มากขึ้น จนทำให้ปัญญาประดิษฐ์เริ่มแยกตัวออกจากกับศาสตร์การเรียนรู้ของเครื่อง หลังจากนั้นเริ่มมีการใช้หลักการความน่าจะเป็นมากขึ้นในการดึงและการแทนข้อมูล ต่อมาในปี 1980 ระบบผู้เชี่ยวชาญเริ่มโดดเด่นในสายของปัญญาประดิษฐ์จนหมดยุคของการใช้หลักสถิติ มีงานวิจัยด้านการเรียนรู้เชิงสัญลักษณ์และบนพื้นฐานของฐานความรู้ออกมาเรื่อย ๆ จนกลายศาสตร์ด้านการโปรแกรมตรรกะเชิงอุปนัยได้ถือกำเนิดขึ้นมา แต่งานด้านสถิติก็ยังถือว่ามีบทบาทมากนอกสาขาของปัญญาประดิษฐ์ เช่น การรู้จำแบบและการค้นคืนสารสนเทศ นักวิจัยสายปัญญาประดิษฐ์และนักวิทยาศาสตร์คอมพิวเตอร์ได้ทิ้งงานวิจัยด้านโครงข่ายประสาทเทียมไปในเวลาเดียวกัน แต่ก็ยังมีนักคณิตศาสตร์บางคน เช่น จอห์น ฮอปฟิลด์ เดวิด โรเมลฮาร์ต และเจฟฟรีย์ ฮินตันที่ยังพัฒนาโครงข่ายประสาทเทียมต่อไป จนกระทั่งได้ค้นพบหลักการการแพร่ย้อนกลับของโครงข่ายประสาทเทียม ที่ประสบความสำเร็จมากมายในเวลาต่อมา
ความสัมพันธ์กับการทำเหมืองข้อมูล
ส่วนการเรียนรู้ของเครื่องกับการทำเหมืองข้อมูลมักจะใช้วิธีการเหมือน ๆ กันและมีส่วนคาบเกี่ยวกันอย่างเห็นได้ชัด สิ่งที่แตกต่างระหว่างสองศาสตร์นี้คือ
สองศาสตร์นี้มีส่วนคาบเกี่ยวกันไม่น้อย คือ การทำเหมืองข้อมูลใช้วิธีการทางการเรียนรู้ของเครื่อง แต่มักจะมีเป้าหมายในใจที่แตกต่างออกไปเล็กน้อย ส่วนการเรียนรู้ของเครื่องก็ใช้วิธีการของการทำเหมืองข้อมูลบางอย่าง เช่น การเรียนรู้แบบไม่มีผู้สอน หรือขั้นตอนการเตรียมข้อมูลเพื่อปรับปรุงความถูกต้องของการเรียนรู้ บ่อยครั้งที่นักวิทยาศาสตร์ผสมสองสาขานี้เข้าด้วยกันด้วยเหตุผลที่ว่า ประสิทธิภาพของการเรียนรู้ของเครื่องมักจะดีขึ้นหากมีความสามารถในการรู้ความรู้บางอย่าง ในขณะที่การค้นหาความรู้และการทำเหมืองข้อมูลนั้น กุญแจสำคัญคือการค้นหาความรู้ที่ไม่รู้มาก่อน หากมีการวัดประสิทธิภาพจากสิ่งที่ไม่รู้มาก่อน วิธีการเรียนรู้แบบมีผู้สอนของการเรียนรู้ของเครื่อง ก็มักจะให้ผลได้ดีกว่าการใช้วิธีการเรียนรู้แบบไม่มีผู้สอนอย่างเดียว นั่นคือ
ความสัมพันธ์กับการหาค่าเหมาะที่สุด
การเรียนรู้ของเครื่องยังมีความคล้ายคลึงกับการหาค่าเหมาะที่สุด (optimization) นั่นคือ การเรียนรู้หลายอย่างมักจะถูกจัดให้อยู่ในรูปแบบของการหาค่าที่น้อยที่สุดของฟังก์ชันการสูญเสียบางอย่างจากข้อมูลชุดสอน ฟังก์ชันการสูญเสียหมายถึงความแตกต่างระหว่างสิ่งที่พยากรณ์ไว้กับสิ่งที่เป็นจริง
ความสัมพันธ์กับสถิติศาสตร์
การเรียนรู้ของเครื่องมีความสัมพันธ์กับสถิติศาสตร์อย่างใกล้ชิด ไมเคิล ไอ. จอร์แดน นักวิทยาศาสตร์คอมพิวเตอร์ชาวอเมริกันชี้ว่าแนวคิดของการเรียนรู้ของเครื่องก็มาจากหลักการของทฤษฎีที่มีมาอย่างยาวนานของสถิติศาสตร์ ในขณะที่นักวิทยาศาสตร์บางคนมองว่า สถิติให้ความสำคัญกับข้อมูล ขณะที่การเรียนรู้ของเครื่องให้ความสำคัญกับอัลกอริทึมมากกว่า
นักสถิติศาสตร์บางคนก็ยังปรับเอาหลักการของการเรียนรู้ของเครื่องไปใช้ นำไปสู่กับผสมผสานกันระหว่างสองศาสตร์ กลายเป็นศาสตร์ที่ชื่อ การเรียนรู้ทางสถิติ